CELEX: 32018D1885
Language: lv
Date: 2018-11-30 00:00:00
Title: Komisijas Īstenošanas lēmums (ES, Euratom) 2018/1885 (2018. gada 30. novembris), ar kuru groza Lēmumu 96/566/Euratom, EK, ar ko Somijai atļauj neņemt vērā noteiktas darījumu kategorijas un izmantot noteiktas aptuvenas aplēses PVN pašu resursu bāzes aprēķinam (izziņots ar dokumenta numuru C(2018) 7840)

4.12.2018   
               
               
                  LV
               
               
                  Eiropas Savienības Oficiālais Vēstnesis
               
               
                  L 308/43
               
            
         KOMISIJAS ĪSTENOŠANAS LĒMUMS (ES, Euratom) 2018/1885
         (2018. gada 30. novembris),
         ar kuru groza Lēmumu 96/566/Euratom, EK, ar ko Somijai atļauj neņemt vērā noteiktas darījumu kategorijas un izmantot noteiktas aptuvenas aplēses PVN pašu resursu bāzes aprēķinam
         
            
               (izziņots ar dokumenta numuru C(2018) 7840)
            
         
         (Autentisks ir tikai teksts somu un zviedru valodā)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Atomenerģijas kopienas dibināšanas līgumu,
         ņemot vērā Padomes 1989. gada 29. maija Regulu (EEK, Euratom) Nr. 1553/89 par galīgajiem vienotajiem pasākumiem, lai iekasētu pašu resursus, ko veido pievienotās vērtības nodokļi (1), un it īpaši tās 6. panta 3. punkta otro ievilkumu,
         apspriedusies ar Padomdevēju komiteju pašu resursu jautājumos,
         tā kā:
         
                     (1)
                  
                  
                     Saskaņā ar Padomes Direktīvas 2006/112/EK (2) 379. panta 2. punktu – kamēr tādus pašus atbrīvojumus no nodokļa piemēro kādā dalībvalstī, kas bija Kopienas dalībvalsts 1994. gada 31. decembrī, Somija, piemērojot nosacījumus, kas šajā dalībvalstī bija spēkā tās pievienošanās dienā, var turpināt atbrīvot no nodokļa autoru, mākslinieku un izpildītāju sniegtos pakalpojumus, kas paredzēti X pielikuma B daļas 2. punktā, kā arī minētās direktīvas X pielikuma B daļas 9. un 10. punktā paredzētos darījumus. Saskaņā ar minēto pantu šie darījumi ir jāņem vērā, nosakot pievienotās vērtības nodokļa (PVN) pašu resursu bāzi.
                  
               
                     (2)
                  
                  
                     Ar Komisijas Lēmumu 96/566/Euratom, EK (3) Somijai tika dota atļauja, inter alia, izmantot aptuvenas aplēses PVN pašu resursu bāzes aprēķinam darījumiem, kas tagad minēti Direktīvas 2006/112/EK X pielikuma B daļas 2., 9. un 10. punktā, attiecībā uz konkrētiem pakalpojumiem, ko sniedz autori, mākslinieki, izpildītāji, par konkrētām zemes piegādēm un pasažieru pārvadājumiem.
                  
               
                     (3)
                  
                  
                     Somija 2018. gada 26. aprīļa vēstulē lūdza Komisijas atļauju izmantot starpbāzes fiksētus procentus PVN pašu resursu bāzes aprēķināšanai attiecībā uz darījumiem, kas minēti Direktīvas 2006/112/EK X pielikuma B daļas 2., 9. un 10. punktā attiecībā uz brīvo profesiju pakalpojumu sniegšanu, jaunu ēku vai zem tām esošās zemes piegādi, apbūves zemes piegādi un pasažieru pārvadājumiem. Somija ir pierādījusi, ka procentuālais apmērs no starpbāzes 2014. līdz 2016. gadā (2. un 10. punkts) un 2012. līdz 2016. gadā (9. punkts) ir bijis nemainīgs. Atļauja izmantot fiksētus procentus vēl vairāk samazinās PVN pašu resursu bāzes aprēķina administratīvo slogu šādiem darījumiem. Tāpēc Somijai būtu jāatļauj aprēķināt PVN pašu resursu bāzi, izmantojot fiksētus procentus attiecībā uz brīvo profesiju sniegto pakalpojumu sniegšanu, jaunu ēku vai zem tām esošās zemes piegādi, apbūves zemes piegādi un pasažieru pārvadājumiem.
                  
               
                     (4)
                  
                  
                     Pārredzamības un juridiskās noteiktības labad ir lietderīgi noteikt šai atļaujai termiņu.
                  
               
                     (5)
                  
                  
                     Tādēļ būtu attiecīgi jāgroza Lēmums 96/566/Euratom, EK,
                  
               IR PIEŅĒMUSI ŠO LĒMUMU.
         
            1. pants
            Lēmumam 96/566/Euratom, EK pievieno šādu 2.a, 2.b un 2.c pantu:
            
               
                  “2.a pants
                  Atkāpjoties no šā lēmuma 2. panta 1. punkta, Somijai ir atļauts PVN pašu resursu bāzes aprēķinam no 2018. gada 1. janvāra līdz 2020. gada 31. decembrim izmantot 0,0002 % no starpbāzes attiecībā uz darījumiem, kas minēti Padomes Direktīvas 2006/112/EK (*1) X pielikuma B daļas 2. punktā.
               
               
                  2.b pants
                  Atkāpjoties no šā lēmuma 2. panta 2. punkta, Somijai ir atļauts PVN pašu resursu bāzes aprēķinam no 2018. gada 1. janvāra līdz 2020. gada 31. decembrim izmantot 0,53 % no starpbāzes attiecībā uz darījumiem, kas minēti Direktīvas 2006/112/EK X pielikuma B daļas 9. punktā.
               
               
                  2.c pants
                  Atkāpjoties no šā lēmuma 2. panta 3. punkta, Somijai ir atļauts PVN pašu resursu bāzes aprēķinam no 2018. gada 1. janvāra līdz 2020. gada 31. decembrim izmantot 0,11 % no starpbāzes attiecībā uz darījumiem, kas minēti Direktīvas 2006/112/EK X pielikuma B daļas 10. punktā.
               
            
         
         
            2. pants
            Šis lēmums ir adresēts Somijas Republikai.
         
         
            Briselē, 2018. gada 30. novembrī
            
               
                  Komisijas vārdā –
               
               
                  Komisijas loceklis
               
               Günther OETTINGER
            
         
         
            (1)  OV L 155, 7.6.1989., 9. lpp.
         
         
            (2)  Padomes 2006. gada 28. novembra Direktīva 2006/112/EK par kopējo pievienotās vērtības nodokļa sistēmu (OV L 347, 11.12.2006., 1. lpp.).
         
            (3)  Komisijas 1996. gada 11. septembra Lēmums 96/566/Euratom, EK, ar ko Somijai atļauj neņemt vērā noteiktas darījumu kategorijas un izmantot noteiktas aptuvenas aplēses PVN pašu resursu bāzes aprēķinam (OV L 247, 28.9.1996., 43. lpp.).